उन्होंने कहा कि छात्रों का एक महत्वपूर्ण वर्ष बर्बाद क्यों किया जा रहा है। जल्दी से एक हेल्पलाइन और कैम्प लगवाकर इसे ठीक करवाया जाए। एक अन्य ट्वीट में तेजस्वी ने नीतीश पर निशाना साधते हुए कहा, “नीतीश जी, हर साल आपकी नाक के नीचे बिहार बोर्ड भांति-भांति के गुल खिला रहा है। आपने अपने गृह जिला के एक स्वजातीय मित्र को वर्षो तक बिहार बोर्ड का अध्यक्ष बनाकर बिहार की शिक्षा व्यवस्था का जो सत्यानाश करवाया, उसके लिए आपको बिहार के कर्णधार छात्रों से माफी मांगनी ही होगी।” 12 वीं के परीक्षा परिणाम में गड़बड़ी को लेकर छात्रों का पटना में प्रदर्शन लगातार जारी है। 12वीं का परीक्षा परिणाम छह जून को प्रकाशित किया गया था।